Éyə Ǹtondôbə Sabaod a kɔ́bɔ̄ nâ: bâyi kə́ báwɔ̄ndi məbugǎ yā Ísraɛ̂l anə́ báwɔ́ndi ǹdíg wɔ̂n. Wɔ́ndígi ai wɔ́ anə́ ḿból ńkwê bizáŋándá a wɔ́ndi miǹtəm mí wɔ̂n. 10Zá māyəan kɔ́bɔ ai nyé ? Á mís mə́ zá māyəan bɔɔlɔ ású yə̄ nâ bə́ wog ? Tám yēn: məlɔ́ mábán mə́ sə́ kig ǹkəlán, bá sə́ kig dzǎm vógolo. Tám yén: ebúg Ńtondôbə é nə́ bɔ́ dzām ewoe loe, bábə̄lə́ kig ngǒŋ ai dzɔ́. 11Mə nə ǹdzyéán ai olún Ńtondôbə, ma sə̌ kīg fə wá dzǎm vɔ̄li. Soégē wá ábə̄ bɔ́ngɔ́, á ńdzɔ̄ŋ ai á bīkóán bə̄ndómán. Bâyi nɔŋɔban, ǹnóm bân ǹgál, ǹnǒm mǒd yā ó nə̄ ńdzyēān ai məlú. 12Məndá mábán mâyi wóge ai bod bəfə́, tɔ məfúb mábán ai biníngá bábán dzam də́dā. Owé, mayi sám wɔ́ wáma á bǒd yā ńnam hí. Ǹtondôbə énye a kɔ́bɔ̄